Lav et referat af nedenstående tekst:

Tekst:
En 51-årig mand blev forbrændt i ansigtet og på lår, arme og bryst, da han tirsdag aften ville slukke en brand i en skraldespand hos sin nabo. Branden var opstået i en skraldespand ved en villa på hjørnet af Vestervangen og Fasanvej i Nykøbing på Mors. - Husets 83-årige beboer havde grillet og havde bagefter smidt grillkullene ud i skraldespanden, og det var det, der gik ild i, siger Jørgen Jensen, politikommissær hos lokalpolitiet i Thisted. En 51-årig nabo opdagede branden omkring klokken 20.40 og fik andengradsforbrændinger på en stor del af kroppen, fordi han snublede og faldt ind over skraldespandene. Han blev fløjet til behandling på brandsårsafdelingen på Odense Universitetshospital. Den 83-årige overtrådte afbrændingsforbuddet, fordi man ikke må bruge kulgrill nogen steder, og han er derfor blevet sigtet og har fået en bøde på 5000 kroner.

Referat:
Der gik ild i en skraldespand, efter en ældre mand smed grillkul ud, og da naboen ville slukke branden, blev han alvorligt forbrændt.